Ruben Yttergård Jenssen

Ruben Yttergård Jenssen (sündinud 4. mail 1988 Tromsøs) on Norra jalgpallur, kes mängib poolkaitsjana Norra kõrgliiga klubis Tromsø IL.

Tromsø klubiga liitus Jenssen 2005. aastal ning debüteeris aasta hiljem Norra kõrgliigas.

Aastatel 2013–2016 mängis ta Saksamaa esiliiga klubis 1. FC Kaiserslautern. 2016. aasta juunis sõlmis ta lepingu Hollandi kõrgliiga klubiga FC Groningen. Hooaja 2017–18 teises pooles mängis ta Groningenist laenul taas Kaiserslauternis.

Aastatel 2018–2020 mängis Jenssen Norra kõrgliiga klubis SK Brann.

2020. aasta jaanuaris naasis ta Tromsøsse, sõlmides klubiga nelja-aastase lepingu. Samal aastal aitas ta Tromsøl tagasi Norra kõrgliigasse jõuda.

Norra jalgpallikoondises mängis Jenssen aastatel 2010–2017 kokku 39 korda.

Norra jalgpallurid
1. FC Kaiserslauterni jalgpallurid
FC Groningeni mängijad
Sündinud 1988